Samhliða aukinni skuldsetningu heimila er ríkisbúskapurinn að glíma við skyndilegan , og stórhættulegan , neikvæðan vöruskiptajöfnuð . Hann er að mestum hluta til drifinn áfram af mikilli lækkun útflutningstekna en líka af aukinni einkaneyslu . Það sem af er árinu 2014 er vöruskiptajöfnuður Íslands neikvæður um tíu milljarða króna . Það þýðir að virði þess sem við framleiðum og flytjum út er tíu milljörðum króna minna en það sem við flytjum inn og kaupum . Á sama tímabili í fyrra var vöruskiptajöfnuður jákvæður um 25 milljarða króna . Viðsnúningurinn er því heilir 35 milljarðar króna . Þessi halli er mjög alvarlegur fyrir þjóðarbúið og samkvæmt heimildum Kjarnans telja margir háttsettir aðilar innan Seðlabankans og stjórnkerfisins að neyðarástand ríki í þjóðarbúinu . Stjórnvöld tilkynntu nýverið skipan framkvæmdastjórnar um afnám hafta og hafa látið í það skína að vinna við rýmkun þeirra gæti hafist fljótlega . Það ójafnvægi sem er í vöruskiptum þjóðarinnar ógnar mjög þeim áformum . Heimildir Kjarnans herma að mikil fundarhöld hafi átt sér stað , meðal annars með aðkomu erlendra sérfræðinga , vegna þessa ástands undanfarin misseri . Meðal þess sem ráðgjafarnir erlendu hafa verið að ræða við stjórnvöld er að ákveðin þjóðhagsleg skilyrði verði að vera til staðar til að hægt sé að rýmka höft . Eitt það mikilvægasta er að þjóðarbúið fái fleiri krónur fyrir framleiðslu sína en það borgar fyrir vörurnar og þjónustuna sem það flytur inn . Þetta er stutt útgáfa umfjöllunarinnar . Sjá má hana í heild sinni í Kjarnanum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .